CELEX: 32018R0182
Language: lv
Date: 2018-02-07 00:00:00
Title: Komisijas Regula (ES) 2018/182 (2018. gada 7. februāris), ar kuru attiecībā uz 28. starptautisko grāmatvedības standartu un 1. un 12. starptautisko finanšu pārskatu standartu groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ. )

8.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 34/1
            
         KOMISIJAS REGULA (ES) 2018/182
   (2018. gada 7. februāris),
   ar kuru attiecībā uz 28. starptautisko grāmatvedības standartu un 1. un 12. starptautisko finanšu pārskatu standartu groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautisko Grāmatvedības standartu padome (SGSP) 2016. gada 8. decembrī regulārās uzlabojumu procedūras ietvaros, kuras mērķis ir vienkāršot un precizēt standartus, publicēja Ikgadējos starptautisko finanšu pārskatu standartu uzlabojumus 2014.-2016. gada ciklam (“ikgadējie uzlabojumi”). Ikgadējo uzlabojumu mērķis ir risināt jautājumus, kas nav steidzami, tomēr nepieciešami un kurus SGSP apsprieda projektu cikla laikā, kurā tika risināti jautājumi saistībā ar starptautisko finanšu pārskatu standartu nekonsekvenci vai nepieciešamību pēc formulējuma precizēšanas.
            
         
               (3)
            
            
               Pēc apspriešanās ar Eiropas Finanšu pārskatu padomdevēju grupu Komisija secina, ka grozījumi 28. starptautiskajā grāmatvedības standartā (SGS) un 1. un 12. starptautiskajā finanšu pārskatu standartā (SFPS) atbilst Regulas (EK) Nr. 1606/2002 3. panta 2. punktā izklāstītajiem pieņemšanas kritērijiem.
            
         
               (4)
            
            
               Tāpēc būtu attiecīgi jāgroza Regula (EK) Nr. 1126/2008.
            
         
               (5)
            
            
               SGSP noteica, ka 12. SFPS grozījumu spēkā stāšanās datums ir 2017. gada 1. janvāris. Tāpēc šīs regulas noteikumi būtu jāpiemēro ar atpakaļejošu spēku, lai nodrošinātu attiecīgiem emitentiem juridisko noteiktību un konsekvenci ar citiem Regulā (EK) Nr. 1126/2008 noteiktajiem grāmatvedības standartiem.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumu groza šādi:
   
               a)
            
            
               groza 28. SGS “Ieguldījumi asociētajos uzņēmumos un kopuzņēmumos”, kā izklāstīts šīs regulas pielikumā;
            
         
               b)
            
            
               groza 1. SFPS “Starptautisko finanšu pārskatu standartu pirmreizēja pieņemšana”, kā izklāstīts šīs regulas pielikumā;
            
         
               c)
            
            
               groza 12. SFPS “Līdzdalības atklāšana citos uzņēmumos”, kā izklāstīts šīs regulas pielikumā.
            
         2. pants
   Ikviens uzņēmums piemēro 1. panta a) punktā minētos grozījumus vēlākais no dienas, kurā sākas tā pirmais finanšu gads, kas sākas 2018. gada 1. janvārī vai vēlāk.
   Ikviens uzņēmums piemēro 1. panta b) punktā minētos grozījumus no dienas, kurā sākas tā pirmais finanšu gads, kas sākas 2018. gada 1. janvārī vai vēlāk.
   Ikviens uzņēmums piemēro 1. panta c) punktā minētos grozījumus no dienas, kurā sākas tā pirmais finanšu gads, kas sākas 2017. gada 1. janvārī vai vēlāk.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 7. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 243, 11.9.2002., 1. lpp.
   
   
      (2)  Komisijas 2008. gada 3. novembra Regula (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
   
      PIELIKUMS
      
         SFPS standartu ikgadējie uzlabojumi 2014.–2016. gada ciklam
      
      
         Grozījumi 1. SFPS
      
      
         1. SFPS. Starptautisko finanšu pārskatu standartu pirmreizēja pieņemšana
      
      Grozīts 39L un 39T punkts, svītrots 39D, 39F un 39AA punkts un pievienots 39AD punkts.
      SPĒKĀ STĀŠANĀS DATUMS
      …
      
               
                  39D
               
               
                  [Svītrots]
                  …
               
            
               
                  39F
               
               
                  [Svītrots]
                  …
               
            
               
                  39L
               
               
                  19. SGS Darbinieku pabalsti (grozīts 2011. gada jūnijā) ir grozīts D1 punkts un svītrots D10 un D11 punkts. Uzņēmums šos grozījumus piemēro, piemērojot 19. SGS (grozīts 2011. gada jūnijā).
                  …
               
            
               
                  39T
               
               
                  Saskaņā ar “Ieguldījumu sabiedrības” (grozījumi 10. SFPS, 12. SFPS un 27. SGS), kas izdots 2012. gada oktobrī, tika grozīts D16 un D17 punkts un C papildinājums. Uzņēmums piemēro minētos grozījumus attiecībā uz gada periodiem, kas sākas 2014. gada 1. janvārī vai vēlāk. Ir atļauta “Ieguldījumu sabiedrības” agrāka piemērošana. Ja uzņēmums šos grozījumus piemēro agrāk, tas arī piemēro visus “Ieguldījumu sabiedrības” grozījumus vienlaikus.
                  …
               
            
               
                  39AA
               
               
                  [Svītrots]
                  …
               
            
               
                  39AD
               
               
                  Saskaņā ar “SFPS standartu ikgadējie uzlabojumi 2014.–2016. gada ciklam”, kas izdots 2016. gada decembrī, tika grozīts 39L un 39T punkts un svītrots 39D, 39F, 39AA un E3–E7 punkts. Uzņēmums piemēro šos grozījumus gada periodiem, kas sākas 2018. gada 1. janvārī vai vēlāk.
               
            E papildinājumā svītro E3–E7 punktu un saistītos virsrakstus.
      
         E PAPILDINĀJUMS
         
            Īstermiņa atbrīvojumi no SFPS
         
         
            Šis papildinājums ir SFPS neatņemama sastāvdaļa.
         
         …
         
                  
                     E3
                  
                  
                     [Svītrots]
                  
               
                  
                     E4
                  
                  
                     [Svītrots]
                  
               
                  
                     E4A
                  
                  
                     [Svītrots]
                  
               
                  
                     E5
                  
                  
                     [Svītrots]
                  
               
                  
                     E6
                  
                  
                     [Svītrots]
                  
               
                  
                     E7
                  
                  
                     [Svītrots]
                  
               
      
         Grozījumi 12. SFPS
      
      
         12. SFPS Līdzdalības atklāšana citos uzņēmumos
         
      
      Iekļauj 5A punktu.
      
         DARBĪBAS JOMA
      
      …
      
               
                  5A
               
               
                  Izņemot B17 punktā aprakstīto, šajā SFPS noteiktās prasības piemēro 5. punktā uzskaitītajām uzņēmuma līdzdalībām, kas klasificētas (vai ietvertas atsavināmā grupā, kas klasificēta) kā pārdošanai turētas, vai pārtrauktajām darbībām saskaņā ar 5. SFPS Pārdošanai turēti ilgtermiņa aktīvi un pārtrauktas darbības.
                  …
               
            B papildinājumā groza B17 punktu.
      
         KOPSAVILKUMA FINANŠU INFORMĀCIJA PAR MEITASUZŅĒMUMIEM, KOPUZŅĒMUMIEM UN ASOCIĒTIEM UZŅĒMUMIEM (12. UN 21. PUNKTS)
      
      …
      
               
                  B17
               
               
                  Ja uzņēmuma līdzdalība meitasuzņēmumā, kopuzņēmumā vai asociētā uzņēmumā (vai tā līdzdalības daļa kopuzņēmumā vai asociētā uzņēmumā) tiek klasificēta (vai ietverta atsavināmā grupā, kas klasificēta) kā pārdošanai turēta saskaņā ar 5. SFPS, uzņēmumam nav jāatklāj kopsavilkuma finanšu informācija par šādu meitasuzņēmumu, kopuzņēmumu vai asociēto uzņēmumu saskaņā ar B10–B16 punktu.
               
            C papildinājumā iekļauj C1D punktu.
      
         SPĒKĀ STĀŠANĀS DATUMS UN PĀREJAS NOTEIKUMI
      
      …
      
               
                  C1D
               
               
                  Saskaņā ar SFPS standartu ikgadējie uzlabojumi 2014.–2016. gada ciklam, kas izdots 2016. gada decembrī, tika pievienots 5A punkts un grozīts B17 punkts. Uzņēmums minētos grozījumus piemēro retrospektīvi saskaņā ar 8. SGS Grāmatvedības politika, izmaiņas grāmatvedības aplēsēs un kļūdas gada periodiem, kas sākas 2017. gada 1. janvārī vai pēc šā datuma.
                  …
               
            
         Grozījumi 28. SGS
      
      
         28. SGS Ieguldījumi asociētajos uzņēmumos un kopuzņēmumos
         
      
      Groza 18. un 36A punktu un iekļauj 45E punktu.
      
         Pašu kapitāla metodes piemērošanas izņēmumi
      
      …
      
               
                  18.
               
               
                  Kad ieguldījumu asociētajā uzņēmumā vai kopuzņēmumā ir veicis tāds uzņēmums vai kad ieguldījums asociētajā uzņēmumā vai kopuzņēmumā tika veikts ar tāda uzņēmuma starpniecību, kas ir riska kapitāla organizācija vai kopieguldījumu fonds, trasts ar daļām un līdzīgas sabiedrības, tostarp ar ieguldījumiem saistīti apdrošināšanas fondi, uzņēmums var pieņemt lēmumu novērtēt minētos ieguldījumus pēc patiesās vērtības ar atspoguļojumu peļņas vai zaudējumu aprēķinā atbilstīgi 9. SFPS. Šo izvēli atsevišķi par katru asociēto uzņēmumu vai kopuzņēmumu uzņēmums izdara asociētā uzņēmuma vai kopuzņēmuma sākotnējās atzīšanas brīdī.
                  …
               
            
         Pašu kapitāla metodes piemērošanas procedūras
      
      …
      
               
                  36A
               
               
                  Neatkarīgi no 36. punktā noteiktās prasības, ja uzņēmumam, kas pats nav ieguldījumu sabiedrība, ir līdzdalība asociētajā uzņēmumā vai kopuzņēmumā, kas ir ieguldījumu sabiedrība, uzņēmums, piemērojot pašu kapitāla metodi, var izvēlēties saglabāt patiesās vērtības novērtējumu, ko attiecīgās ieguldījumu sabiedrības asociētais uzņēmums vai kopuzņēmums piemēro ieguldījumu sabiedrības asociētā uzņēmuma vai kopuzņēmuma līdzdalībai meitasuzņēmumos. Šo izvēli izdara atsevišķi par katru ieguldījumu sabiedrības asociēto uzņēmumu vai kopuzņēmumu atkarībā no tā, kura diena iestājas vēlāk: a) ieguldījumu sabiedrības asociētais uzņēmums vai kopuzņēmums tiek sākotnēji atzīts; b) asociētais uzņēmums vai kopuzņēmums kļūst par ieguldījumu sabiedrību; un c) ieguldījumu sabiedrības asociētais uzņēmums vai kopuzņēmums pirmo reizi kļūst par mātesuzņēmumu.
                  …
               
            
         SPĒKĀ STĀŠANĀS DATUMS UN PĀREJAS NOTEIKUMI
      
      …
      
               
                  45E
               
               
                  Saskaņā ar “SFPS standartu ikgadējie uzlabojumi 2014.–2016. gada ciklam”, kas izdots 2016. gada decembrī, tika grozīts 18 un 36A punkts. Uzņēmums minētos grozījumus piemēro retrospektīvi saskaņā ar 8. SGS gada periodiem, kas sākas 2018. gada 1. janvārī vai pēc šā datuma. Ir atļauta agrāka piemērošana. Ja uzņēmums minētos grozījumus piemēro agrākam periodam, tas atklāj šo faktu.